تمت ارشفة منتديات نبع الفرات
بالوطن دار الزمن رجعنا كلش وره
ويا يوم كلي الزمن وكت الفرح رده
كلما تمر عالوطن فرحه اخذها الهوى
ولو يوم شاف الفرح ابلحظه يتعده
صار الوطن جن بحر كل ساعه اشوفه شكل
وماشاف راحه ابد من جزه ومده
يا جاري ليش الغدر شو كالب انت علي
وخنجرك شو بالظهر تحضني وتغمده
ويا جاري تذكر كبل من جنت تدخل حرب
خنجرك من ينعمي بعضامي تحده
وماجنت تذكر كبل من جنت يمي تجي
تشمر علي شوكتك وشمرلك الورده
صار الوطن كالطفل مينام طول الليل
مايعرف النوم ابد وميعرف المخده
الله الكريم القوي باجر يردها عكس
وصدكني باب الظلم من ساسه انهده
ومايبقى ضالم ابد ويرتاح هذا الوطن
وصدكوني كلمن ضلم انوكف
[صورة]